**Վեներա Ֆարիտովնա Գիմադիևա** (ռուս.՝ Венера Фаритовна Гимадиева, մայիսի 28, 1984(1984-05-28), Կազան, ՌԽՖՍՀ, ԽՍՀՄ), ռուս օպերային երգչուհի (սոպրանո), Մեծ թատրոնի մենակատարուհի (2011-2017)։ ՌԴ Նախագահի (2012) և «Ոսկե դիմակ» (2014) թատերական մրցանակների դափնեկիր։ «Բայկալ լիճ» ֆոնդի հասարակական խորհրդի անդամ։

Կենսագրություն
--------------

Վեներա Գիմադիևան ծնվել է Կազանում, Թաթարստան, զինվորականի և մաթեմատիկայի ուսուցչուհու ընտանիքում։ 2003 թվականին ավարտել է Կազանի երաժշտական ուսումնարանի երգչախմբի դիրիժորության բաժինը։ 2004-2009 թվականներին Վեներան սովորել է Սանկտ Պետերբուրգի Ռիմսկի-Կորսակովի անվան կոնսերվատորիայի օպերային երգեցողության բաժինը, պրոֆեսոր Սվետլանա Վլադիմիրովնայի դասարանը։

2008 թվականին Վեներան որպես մենակատարուհի հրավիրվել է Սանկտ Պետերբուրգի օպերա՝ Յու. Ալեքսանդրովնայի գլխավորությամբ։ Հենց այդտեղ են կայացել նրա առաջնաելույթները այնպիսի դերերգերում, ինչպես Գաետանո Դոնիցետիի «Լյուչիա դի Լամերմուր»-ում Լյուչիայի դերը, Ջուզեպպե Վերդիի «Ռիգոլետտո» օպերայում Ջիլդայի դերը, Բենջամեն Բրիտտենի «Լուկրեցիայի անպատվությունը» օպերայում Լյուցիայի դերը։

2009 թվականին Վեներա Գիմադիևան ընդունվել է Ռուսաստանի Պետական մեծ թատրոնի երիտասարդական ծրագիր՝ պրոֆեսոր Դ. Վդովինի ղեկավարությամբ, իսկ 2011 թվականին այն ավարտելուց հետո դարձել է Մեծ թատրոնի առաջատար մենակատարուհի։

Մեծ թատրոնում նրա դերերից են «Ռիգոլետտոյում» Ջիլդան, Նիկոլայ Ռիմսկի-Կորսակովի «Ցարի հարսնացուն» օպերայի Մարֆան, Վինչենցո Բելլինիի «Լուսնոտը» օպերայի նոր ներկայացման մեջ Ամինը, որի համար 2014 թվականին արժանացել է «Ոսկե դիմակ» մրցանակին։

Վեներան ճանաչման է հասել որպես Եվրոպայի ամենախոստումնալից լիրիկա-կոլորատուրային սոպրանոներից մեկը։ Մեծ Բրիտանիայի Գլայնդբորնի փառատոնում «Տրավիատա» օպերայում Վիոլետայի դերակատարումը 2014 թվականին արժանացել է քննադատների բուռն արձագանքներին։ Անգլիական «The Guardian» թերթը նկարագրել է նրա դեբյուտը որպես «հափշտակիչ». «Նա մեծ գրավչության տեր երգչուհի է, նրանից հայացքդ չես կտրի։ Անմոռանալի, հուզիչ դեբյուտ էր Գլայնդբորնում»։

2015-2016 թվականների համերգաշրջանը Գիմադիևային բերել է ոչ միայն առաջին ելույթը ԱՄՆ-ի *Hollywood Bowl* հրապարակում, որտեղ նա Լոս Անջելեսի ֆիլհարմոնիկ նվագախմբի հետ կատարել է «Տրավիատան», այլև նույն դերով առաջնելույթ Լոնդոնի Կովենտ գարդեն արքունական թատրոնում։ Այդ նույն համերգաշրջանում նա հանդես է եկել Ֆրանսիայի Լիմոժ, Ռեյմս և Ռուան քաղաքներում «Լյուչիա դի Լամերմուր» օպերայի գլխավոր դերում, Բելլինիի «Կապուլետներ և Մոնտեգյուներ»-ում Ջուլիետայի դերում Բեռլինի Գերմանական օպերայում, «Պուրիտաններ» օպերայում Էլվիրայի դերում Մադրիդի Ռեալ թատրոնում։

Երգչուհու խաղացանկում այնպիսի դերեր են, ինչպես Վիոլետան «Տրավիատայում», բեմադրիչ՝ Ֆրանչեսկա Զամբելլո, Ձյունանուշիկը Ռիմսկի-Կորսակովի համանուն օպերայում, Սերպինան Ջովաննի Բատիստա Պերգոլեզիի «Աղախինը տիրուհի» օպերայում, Ջուլիետան Շառլ Գունոյի «Ռոմեո և Ջուլիետ» օպերայում, որը նա կատարել է Խուան Դիեգո Ֆլորենսի ընկերակցությամբ, Նորինան Գաետանո Դոնիցետիի «Դոն Պասքուալե»-ում։ Նա նաև կատարել է Կիրիլ Սերեբրեննիկովի բեմադրած «Ոսկե աքլորիկը» օպերայում Շամախիի թագուհու դերը, դիրիժոր՝ Վասիլի Սինայսկի։

Ծանոթագրություններ
------------------

1. ↑  "Оперная труппа Большого театра". www.bolshoi.ru. Արխիվացված է the original 2017 թ․ մարտի 27-ին. Retrieved 2017 թ․ փետրվարի 9. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Структура - baikalfoundation.ru". *baikalfoundation.ru* (in ռուսերեն). Retrieved 2017 թ․ ապրիլի 19.
3. ↑  "Сомнамбула : Публикации". www.bolshoi-theatre.su. Retrieved 2017 թ․ փետրվարի 10.
4. ↑  "Два триумфа Глайндборнского фестиваля | OperaNews.ru" (in անգլերեն). operanews.ru. Retrieved 2017 թ․ փետրվարի 10.
5. ↑  Clements, Andrew (2014 թ․ հուլիսի 18). "La Traviata review – Venera Gimadieva is thrilling in this elegant update". *The Guardian* (in անգլերեն). 0261-3077. Retrieved 2017 թ․ փետրվարի 10.
6. ↑  Нигматуллин, Эльвира Самигуллина, Айрат. "Венера Гимадиева: «Мой график расписан до 2017-го, но в нем есть окна – это я казанскому оперному театру намекаю»". *БИЗНЕС Online* (in ռուսերեն). Retrieved 2017 թ․ փետրվարի 10.`{{cite news}}`: CS1 սպաս․ բազմաթիվ անուններ: authors list (link)
7. ↑  "Франческа Замбелло: "Травиата" - опера о современной Москве". Retrieved 2017 թ․ փետրվարի 10.
8. ↑  Алексей Ивлиев. "«Золотой петушок» на сладкое" (in անգլերեն). НТВ. Retrieved 2017 թ․ փետրվարի 10.

Արտաքին հղումներ
----------------

* Мир24: հարցազրույց
* Пульс UK. հարցազրույց
* Պաշտոնական կայք
* Վեներա Գիմադիևա Internet Movie Database կայքում
* Venera Gimadieva at *Rayfield Allied Management*
* Venera Gimadieva at Royal Opera House
* Venera Gimadieva at Semperoper Dresden
* Venera Gimadieva at Bolshoi Theatre
* Il tenero momento, interview
* Planet Hugill: Venera Gimadieva in recital for OperaCoast

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · MusicBrainz |
|  |
| Չափորոշչային վերահսկողություն | GND: 140055258 · LCCN: no2015137155 · SUDOC: 192704605 · VIAF: 103365906 · WorldCat VIAF: 103365906 |

 |